Eesti kaitseväe kaplaniteenistuse 85. aastapäeva tähistatakse pühapäeval, 22. veebruaril Tallinnas teemakohase konverentsiga EELK konsistooriumi saalis.  Peakaplan Tõnis Nõmmik peab ettekande kaplaniteenistuse ajaloost, Pärnu üksik-jalaväepataljoni kaplan Andrei Sõitšov räägib õigeusu kaplaniteenistusest. Major Harri Ints räägib psühholoogilisest toetusest militaaroperatsioonidel, vanemkaplan Ago Lilleorg sõjaeetikast ja kaplanitest.  Tänujumalateenistus algab pärast konverentsi lõppu kell 15 Tallinna Rootsi-Mihkli kirikus, kus teenivad peakaplan ja erinevate kirikute kaplaniteenistuses olevad vanemkaplanid.  Õhtul antakse pidulik õhtusöök tegevkaplanitele ja kutsutud külalistele  Eesti Maja restoranis.  Aastapäeva üritusele on saadetud enam kui sadakond kutset kaplanitele, reservkaplanitele, kaplanikursustel osalenutele jt.  EK